[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 30.10.2008

KOM(2008) 687 endelig

2006/0274 (COD)

UDTALELSE FRA KOMMISSIONEN i henhold til EF-traktatens artikel 251, stk. 2, tredje afsnit, litra c), om Europa-Parlamentets ændringsforslag til Rådets fælles holdning til forslag til

EUROPA-PARLAMENTETS OG RÅDETS FORORDNING om ændring af forordning (EF) nr. 881/2004 om oprettelse af et europæisk jernbaneagentur

OM ÆNDRING AF KOMMISSIONENS FORSLAG i henhold til EF-traktatens artikel 250, stk. 2

2006/0274 (COD)

UDTALELSE FRA KOMMISSIONEN i henhold til EF-traktatens artikel 251, stk. 2, tredje afsnit, litra c), om Europa-Parlamentets ændringsforslag til Rådets fælles holdning til forslag til

EUROPA-PARLAMENTETS OG RÅDETS FORORDNING om ændring af forordning (EF) nr. 881/2004 om oprettelse af et europæisk jernbaneagentur

1. Indledning

Ifølge EF-traktatens artikel 251, stk. 2, tredje afsnit, litra c), skal Kommissionen afgive udtalelse om de ændringer, Europa-Parlamentet foreslår ved andenbehandlingen. Kommissionen forelægger hermed sin udtalelse om Parlamentets ændringsforslag.

2. Sagsforløb

Forslag sendt til Europa-Parlamentet og Rådet: (dokument KOM(2006) 785 endelig - 2006/0274 COD): | 13.12.2006 |

Udtalelse afgivet af Det Europæiske Økonomiske og Sociale Udvalg: | 11.7.2007 |

Udtalelse afgivet under Europa-Parlamentets førstebehandling: | 29.11.2007 |

Fælles holdning vedtaget (med enstemmighed) | 3.3.2008 |

Udtalelse afgivet under Europa-Parlamentets andenbehandling: | 9.7.2008 |

3. FORMÅLET MED KOMMISSIONENS FORSLAG

Den 13. december 2006 godkendte Kommissionen en serie forslag til foranstaltninger med det mål at sætte nyt liv i jernbanesektoren ved at fjerne hindringerne for togenes færdsel på det europæiske jernbanenet.

Kommissionen havde to hovedmotiver til dette initiativ:

- at lette togenes frie færdsel i EU ved at gøre idriftsætningsproceduren for lokomotiver mere effektiv og gennemskuelig

- at forenkle regelsættet ved at konsolidere og samle direktiverne om interoperabilitet i jernbanesystemet.

En af foranstaltningerne gik ud på at ændre forordningen om oprettelse af et europæisk jernbaneagentur for at tildele agenturet nye opgaver, som skulle gøre det lettere for togene at færdes frit. Det gælder især:

- at agenturet skal udarbejde et referencedokument med en beskrivelse af alle medlemsstaternes forskrifter for ibrugtagning af rullende materiel

- at agenturet skal organisere de nationale sikkerhedsmyndigheders arbejde for gradvis at reducere antallet af nationale forskrifter og finde frem til dem, der svarer til hinanden

- at agenturet skal udarbejde tekniske udtalelser på foranledning af de nationale sikkerhedsmyndigheder eller Kommissionen.

Derudover ville Kommissionen benytte lejligheden til at formulere en række af opgaverne mere præcist med baggrund i agenturets erfaringer, siden det blev oprettet, bl.a. i forbindelse med etableringen af ERTMS-systemet (European Rail Traffic Management System) og registrene over rullende materiel.

4. KOMMISSIONENS UDTALELSE OM EUROPA-PARLAMENTETS ÆNDRINGSFORSLAG

Efter flere måneders forhandlinger under slovensk formandskab er der fundet en løsning og lavet en aftale i forbindelse med den uformelle trilog den 24. juni 2008. Denne aftale vedrører hovedsagelig agenturets opgaver inden for ERTMS.

Kommissionen kan acceptere den kompromisændring, som Europa-Parlamentet vedtog i forbindelse med andenbehandlingen.